KIRJALLINEN KYSYMYS E-0717/02 esittäjä(t): Jules Maaten (ELDR) komissiolle. Euroopan kliinisten kemistien rekisteri.



Virallinen lehti nro 028 E , 06/02/2003 s. 0049 - 0050



KIRJALLINEN KYSYMYS E-0717/02 esittäjä(t): Jules Maaten (ELDR) komissiolle (14. maaliskuuta 2002) Aihe: Euroopan kliinisten kemistien rekisteri Mikään direktiivi ei kata varsinaisesti kliinisen kemistin ammattialaa, joten se kuuluu yleisen direktiivin 89/48/ETY(1) piiriin, joka koskee vähintään kolme vuoden opetusta seuranneita ammattiryhmiä. Kliinisen kemistin koulutus kestää vähintään kahdeksan vuotta, joista neljä korkeakoulussa. European Communities Confederation of Clinical Chemistry (EC4) perustettiin päämääränään asettaa kliiniset kemistit yhteisön jäsenvaltioissa samalle laatutasolle. Tämä rekisteri sisältää tällä hetkellä yli 1 000 kliinisen kemistin tiedot, joiden on sitä ennen täytynyt rekisteröityä kansalliseen järjestelmään ja jotka ovat käyneet vähintään kahdeksan vuoden koulutuksen ja hyväksyneet EC4-menettelysäännöt. 1. Onko komissio samaa mieltä, että EC4-aloite helpottaa työläisten vapaata liikkuvuutta Feanin (European Federation of National Engineering Associations) aloitteen mukaisesti (katso kirjallinen kysymys E-3429/93(2))? 2. Missä määrin voi EC4-nimike EurClinChem edistää kansallisten tutkintotodistusten keskinäistä hyväksymistä jäsenvaltioissa? (1) EYVL L 19, 24.1.1989, s. 16. (2) EYVL C 268, 26.9.1994, s. 38. Frederik Bolkesteinin komission puolesta antama vastaus (19. huhtikuuta 2002) 1. Kuten komissio on useaan kertaan todennut, se katsoo, että muun muassa kliinisten kemistien yhteistyöelimellä (European Communities Confederation of Clinical Chemistry, EC4), jonka puitteissa on perustettu tietyt koulutuksen vähimmäisvaatimukset täyttävien kliinisten kemistien eurooppalainen rekisteri (EurClinChem), ja muilla sen kaltaisilla aloitteilla voi olla tärkeä tehtävä jäsenvaltioiden soveltaessa yleistä järjestelmää koskevia direktiivejä, jotka ovat vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä 21 päivänä joulukuuta 1988 annettu neuvoston direktiivi 89/48/ETY sekä direktiiviä 89/48/ETY täydentävästä ammatillisen koulutuksen tunnustamista koskevasta toisesta yleisestä järjestelmästä 18 päivänä kesäkuuta 1992 annettu neuvoston direktiivi 92/51/ETY(1). 2. Asettamalla koulutukselle yhteiset vaatimukset, joiden noudattaminen johtaa joko Euroopan laajuisen todistuksen/tutkintotodistuksen myöntämiseen asianomaisille ammattihenkilöille tai, kuten käsiteltävänä olevassa tapauksessa, kirjoittautumiseen saman ammatin harjoittajien yhteenliittymän ylläpitämään rekisteriin, voivat helpottaa ammattihenkilöiden vapaata liikkuvuutta ja sijoittautumisoikeuden käyttöä. Näillä aloitteilla, joita yleensä kutsutaan yhteisiksi vähimmäisvaatimuksiksi, voidaan vähentää mahdollisia sisällöllisiä eroja kansallisten koulutusohjelmien välillä tai jopa poistaa ne. Tällaisilla eroilla voidaan perustella vaatimus korvaavasta toimenpiteestä (sopeutumisajasta tai kelpoisuuskokeesta), kuten edellä mainituissa direktiiveissä säädetään. Vaikka komissio tunnustaakin tämänkaltaisten aloitteiden merkityksen ammattihenkilöiden vapaan liikkuvuuden edistäjinä sisämarkkinoilla, ei pidä unohtaa sitä, että kyseessä ovat yksityiset aloitteet, joilla ei voida korvata kansallista sääntelyä. Tähän liittyen komissio pyytää arvoisaa parlamentin jäsentä tutustamaan vastaukseen, jonka komissio antoi Christine Margaret Oddyn kirjalliseen kysymykseen E-1786/97(2) ja jossa esitetään laajuus ja merkitys, jonka komissio antaa näille yhteisille vähimmäisvaatimuksille. Kliinisten kemistien eurooppalaisen rekisterin (EC4) osalta komissio toteaa muun muassa, että erilaisen peruskoulutuksen (kemia, farmasia, biologia, lääketiede jne.) omaavien ammattihenkilöiden mahdollisuus kirjoittautua rekisteriin auttaa osaltaan näiden ammattihenkilöiden sijoittautumisoikeuden toteuttamisessa. Lisäksi komissio haluaa kiinnittää arvoisan parlamentin jäsenen huomion äskettäin antamaansa ehdotukseen Euroopan parlamentin ja neuvoston direktiiviksi ammattipätevyyden tunnustamisesta(3) ja erityisesti ehdotuksen johdanto-osan 9 kappaleeseen ja 15 artiklaan. Viimeksi mainittu säännös perustuu nykyisten yleistä järjestelmää koskevien direktiivien periaatteisiin, mutta sillä pyritään myös lisäämään ammatillisten yhdistysten systemaattisempaa osallistumista ja kannustamaan yhteisten vähimmäisvaatimusten kehittämistä samaan tapaan kuin muun muassa EC4 on tehnyt, ja tarkoituksena on näin varmistaa ammattipätevyyden automaattisempi tunnustaminen unionin alueella. (1) EYVL L 209, 24.7.1992. (2) EYVL C 21, 22.1.1998. (3) KOM(2002) 119 lopullinen.